

A person in a wheelchair talking to an old person

Description automatically generated with low confidence

# Mae cofrestru’n newid

# 

# Mynnwch ddweud eich dweud ar ein cynigion ar gyfer:

* ffordd newydd o gofrestru a lleihau’r amser cofrestru
* datblygiad proffesiynol parhaus i weithwyr gofal cymdeithasol.

Bydd yr ymgynghoriad yn cau ar 22 Mawrth 2022

# Trosolwg

Rydym eisiau clywed gennych am ein cynigion ar gyfer:

* ffordd newydd o gofrestru gweithwyr gofal cymdeithasol a lleihau’r amser cofrestru
* lleihau nifer yr oriau datblygiad proffesiynol parhaus (DPP) i weithwyr gofal cymdeithasol.

At ddibenion yr ymgynghoriad hwn, ystyr **‘gweithwyr gofal cymdeithasol’** yw gweithwyr gofal preswyl i blant, gweithwyr gofal cartref, gweithwyr cartrefi gofal i oedolion a gweithwyr canolfannau teuluol preswyl.

Rhan o'n rôl yw sicrhau'r gofal gorau ag amddiffyn y cyhoedd, fel y nodir yn Neddf Rheoleiddio ac Arolygu Gofal Cymdeithasol (Cymru) 2016. Rhan o’n rôl yw amddiffyn y cyhoedd, fel yr amlinellir yn Neddf Rheoleiddio ac Arolygu Gofal Cymdeithasol (Cymru) 2016.

Rydym yn cadw Cofrestr o weithwyr er mwyn helpu diogelu’r cyhoedd a gwella safonau i bobl sy’n derbyn a darparu gofal, sy’n addas i ymarfer.  Mae dros 34,000 o weithwyr ar ein Cofrestr a bydd yn rhaid i bob gweithiwr cartref gofal i oedolion gofrestru gyda ni erbyn mis Hydref 2022. Bydd hyn yn golygu bod y rhan fwyaf o’r gweithlu gofal cymdeithasol yng Nghymru’n cael ei reoleiddio.

O ganlyniad i’r pandemig, rydym wedi edrych ar ein prosesau a’n systemau i sicrhau ein bod yn parhau i fodloni ein hymrwymiad i amddiffyn y cyhoedd. Wrth i’r gweithlu gofal cymdeithasol barhau i dyfu, rydym yn gwybod pa mor bwysig yw hi i wneud ein proses gofrestru’n symlach, i helpu annog pobl i weithio yn y sector gofal cymdeithasol.

## **Sut i ymateb**

Mae ein cynigion yn cael eu hesbonio ym mhob adran. Os hoffech ddweud eich dweud ar ein newidiadau, gallwch wneud hynny trwy:

* lenwi’r arolwg ar-lein ar <https://www.surveymonkey.co.uk/r/gofrestru>
* cwblhau’r ddogfen hon a’i hanfon drwy’r e-bost at [consultations@gofalcymdeithasol.cymru](mailto:consultations@gofalcymdeithasol.cymru)
* cofrestru er mwyn dod i’n gweminar am 10am ar 15 Chwefror 2022 trwy anfon e-bost at [consultations@gofalcymdeithasol.cymru](mailto:consultations@gofalcymdeithasol.cymru).

Os oes angen copi o’r ymgynghoriad hwn arnoch mewn fformat gwahanol neu os oes gennych unrhyw gwestiynau, cysylltwch â ni ar [consultations@gofalcymdeithasol.cymru](mailto:consultations@gofalcymdeithasol.cymru).

Dyddiad cau’r ymgynghoriad hwn yw **5pm, 22 Mawrth 2022**.

Diolch am roi o’ch amser i roi eich barn i ni.

**Ffordd newydd o gofrestru gweithwyr gofal cymdeithasol a lleihau’r amser cofrestru**

Cyflwyniad i lwybr asesiad newydd cyflogwyr

Beth rydym ni’n ei newid?

Rydym ni’n cynnig:

* cyflwyno **ffordd newydd** o gofrestru a fydd yn caniatáu i gyflogwyr gymeradwyo cais eu gweithwyr i gofrestru ar ôl asesu’r gweithwyr yn erbyn rhestr o gymwyseddau. Bydd y llwybr hwn yn llwybr i bobl heb gymhwyster gofynnol a bydd yn disodli’r [Dyfarniad Egwyddorion a Gwerthoedd](https://www.fframwaithsefydlu.cymru/) a/neu [Fframwaith Sefydlu Cymru Gyfan](https://gofalcymdeithasol.cymru/dysgu-a-datblygu/sefydlu-ar-gyfer-iechyd-a-gofal-cymdeithasol-awif).
* gweithio gydag Arolygiaeth Gofal Cymru i leihau’r cyfnod cyn bod gweithiwr gofal cymdeithasol yn gorfod cofrestru, i’w gyfnod chwe mis blaenorol.

Pam rydym ni’n ei newid?

Mae’r pandemig wedi dangos i ni bwysigrwydd cael ffyrdd cadarn o gofrestru. Rydym wedi bwrw golwg ar yr hyn sy’n angenrheidiol ac yn briodol, gan wneud yn siŵr ein bod ni’n bodloni gofynion amddiffyn y cyhoedd hefyd.

Bydd llwybr asesiad cyflogwyr newydd yn dilyn dull tebyg i lwybr [cymhwysedd wedi’i gadarnhau](https://gofalcymdeithasol.cymru/cms_assets/file-uploads/Confirm-Competence-FAQs-Cymraeg-2_190729_111628.pdf). Bydd cyflogwyr yn rhoi sicrwydd bod y gweithiwr gofal cymdeithasol wedi bodloni’r lefel gymhwysedd ofynnol. Mae’r llwybr newydd hwn yn cydnabod mai cyflogwyr, yn bennaf, sy’n gyfrifol am gymhwysedd eu gweithwyr.

Bydd angen i weithwyr gofal cymdeithasol sy’n defnyddio llwybr asesiad cyflogwyr i gofrestru gwblhau un o’r cymwysterau sydd wedi’u rhestru yn y fframwaith cymwysterau o fewn y cyfnod cofrestru (tair blynedd) cyntaf.

Bydd y Dyfarniad Egwyddorion a Gwerthoedd ar gael fel llwybr i gofrestru hyd nes cyflwyno’r llwybr newydd, ond wedi hyn, ni fydd gweithwyr yn gallu cofrestru trwy ddefnyddio’r dyfarniad.Bydd Fframwaith Sefydlu Cymru Gyfan yn adnodd pwysig o hyd a byddwn yn parhau i’w ddatblygu a’i hyrwyddo.

Byddwn yn gweithio gydag Arolygiaeth Gofal Cymru (AGC) i adolygu’r cyfnod cyn bod gweithwyr gofal cymdeithasol yn gorfod cofrestru, i **leihau’r** cyfnod o 12 mis i **chwe mis**.

O dan y rheoliadau, mae’n rhaid i staff gofal sy’n gweithio mewn cartrefi gofal i blant, llety diogel neu wasanaethau cymorth cartref gofrestru gyda ni cyn pen chwe mis o’r dyddiad y byddant yn dechrau’r swydd. Mae’r rheoliadau’n rhoi’r grym i AGC ymestyn y cyfnod chwe mis hwnnw o dan amgylchiadau eithriadol.

Er mwyn ymateb i amgylchiadau eithriadol pandemig Covid-19, ymestynnodd AGC y cyfnod 12 mis hwn dros dro ar gyfer pob gweithiwr newydd yn y gwasanaethau hyn. Penderfynodd AGC wneud hyn er mwyn cynorthwyo darparwyr i recriwtio a chadw staff ychwanegol pan oedd fwyaf angen y gweithwyr hyn arnynt.

Ond, mae'r cyfnod estynedig hwn yn golygu nad yw gweithwyr i weld ar y Gofrestr sydd ar gael i'r cyhoedd. Hefyd, nid ydynt yn destun yr un oruchwyliaeth â gweithwyr cofrestredig.

Credwn y bydd model newydd yr asesiad cyflogwr ar gyfer cofrestru yn symleiddio’r broses i weithwyr gofal cymdeithasol ac yn caniatáu iddynt gofrestru’n gynt. Bydd y newid yn golygu y bydd mwy o’r gweithlu ar y Gofrestr yn gynt, a bydd hyn yn amddiffyn y cyhoedd yn well.

Byddwn yn parhau i weithio gydag AGC i adolygu’r cyfnod cyn bod rhaid i weithwyr gofal cymdeithasol gofrestru, gyda’r nod o’i newid i chwe mis pan fydd pwysau’r pandemig wedi ysgafnhau.

**Datblygiad proffesiynol parhaus**

Lleihau nifer yr oriau datblygiad proffesiynol parhaus (DPP) y mae’n rhaid i weithwyr gofal cymdeithasol eu cwblhau i adnewyddu’u cofrestriad.

Beth rydym ni’n ei newid?

Rydym ni’n cynnig:

* **lleihau** faint o DPP y mae’n rhaid i weithwyr gofal cymdeithasol ei gwblhau i adnewyddu eu cofrestriad, o 90 awr i **45 awr**
* datblygu **dull seiliedig ar ddeilliannau** ar gyfer DPP, a fydd yn caniatáu i bobl ar y Gofrestr gymhwyso’u gwybodaeth trwy fyfyrio a dangos sut maen nhw’n bodloni gofynion y [Côd Ymarfer Proffesiynol](https://gofalcymdeithasol.cymru/cms_assets/file-uploads/Cod-Ymarfer-Proffesiynol-2017.pdf) pan fyddant yn darparu gofal a chymorth.

Pam rydym ni’n ei newid?

Rydym yn ymrwymo i broffesiynoli’r gweithlu gofal cymdeithasol ac yn gwybod bod ennill cymwysterau a chwblhau datblygiad proffesiynol parhaus yn bwysig wrth ddatblygu gweithlu mwy medrus.

Ar hyn o bryd, mae’n rhaid i bawb sydd wedi cofrestru gyda ni ddangos tystiolaeth o [90 awr o DPP priodol](https://gofalcymdeithasol.cymru/cms_assets/file-uploads/PRTL-Requirements-CYM.pdf) dros y cyfnod cofrestru tair blynedd. Credwn fod y system bresennol yn heriol i weithwyr gofal cymdeithasol ac rydym am leihau nifer yr oriau o DPP y mae eu hangen.

Rydym yn cydnabod hefyd fod y system bresennol yn rhoi mwy o bwys ar ddysgu a datblygu ffurfiol, pan rydym yn gwybod bod profiad ymarferol yn aml mor effeithiol ag astudio. Felly, rydym am symud tuag at ddull o gofnodi dysgu yn y dyfodol sy’n canolbwyntio ar ddeilliannau.

# Cwestiynau’r ymgynghoriad:

# Amdanoch chi/eich sefydliad

A ydych chi’n ymateb i’r ymgynghoriad hwn:

1. **fel unigolyn**

**Os ydych chi’n ymateb fel unigolyn, a ydych chi’n:**

berson sy’n defnyddio gofal a chymorth

gweithiwr y blynyddoedd cynnar

rheolwr gofal cymdeithasol

gweithiwr gofal cymdeithasol

gweithiwr cymdeithasol

myfyriwr gwaith cymdeithasol

perchennog lleoliad sy’n darparu gofal

unigolyn cyfrifol

cyflogwr gweithwyr gofal cymdeithasol

gweithiwr proffesiynol addysg

aelod o’r cyhoedd

arall – disgrifiwch isod:

1. **ar ran sefydliad**

**Os ydych chi’n ymateb fel sefydliad, a yw’r sefydliad yn:**

llywodraeth ganolog neu ddatganoledig

awdurdod lleol

cyflogwr gofal cymdeithasol

darparwr dysgu

arall – disgrifiwch isod:

**Enw’r sefydliad/math o waith a wneir:**

**Am ein cynigion**

Rydym yn croesawu’ch barn am ein cynigion newydd a byddem yn ddiolchgar pe gallech roi o’ch amser i ateb y cwestiynau hyn:

|  |
| --- |
| 1. **A ydych chi’n cytuno â’n cynnig, sef y dylai gweithwyr gofal cymdeithasol sydd heb y cymwysterau cydnabyddedig gofrestru gan ddefnyddio rhestr o gymwyseddau sydd wedi’u hasesu gan eu cyflogwr?** |
| Ydw  Nac ydw |

|  |
| --- |
| 1. **A ydych chi’n cytuno â’n cynnig i leihau’r amser sydd gan weithwyr gofal cymdeithasol i gofrestru, sef o 12 mis i 6 mis, ar ôl cyflwyno model asesiad cyflogwr?** |
| Ydw  Nac ydw |

|  |
| --- |
| 1. **A ydych chi’n cytuno â’n cynnig i leihau faint o DPP y mae’n rhaid i weithwyr gofal cymdeithasol ei gwblhau i adnewyddu’u cofrestriad, sef o 90 awr i 45 awr?** |
| Ydw  Nac ydw |
|  |
| 1. **A ydych chi’n cytuno â’n cynnig i symud tuag at ddull sy’n canolbwyntio ar ddeilliannau ar gyfer DPP yn y dyfodol?** |
| Ydw  Nac ydw |

|  |
| --- |
| 1. **A oes gennych unrhyw sylwadau am ein cynigion?**   Rhowch sylw yn y lle gwag isod: |
|  |

**Effeithiau ein newidiadau**

1. **Pa effeithiau gaiff ein cynigion ar y Gymraeg, yn benodol ar:**

**i) gyfleoedd i bobl ddefnyddio’r Gymraeg**

**ii) peidio â thrin y Gymraeg yn llai ffafriol na’r Saesneg.**

**Sut gallem ni gynyddu’r effeithiau cadarnhaol neu leihau’r effeithiau negyddol?**

Rhowch sylw yn y lle gwag isod:

|  |
| --- |
|  |

1. **Pa effeithiau fydd ein cynigion yn eu cael ar bobl â nodweddion gwarchodedig, yn benodol ar:**

* oedran
* anabledd
* ailbennu rhywedd
* priodas a phartneriaeth sifil
* beichiogrwydd a mamolaeth
* hil
* crefydd neu gred
* rhyw
* cyfeiriadedd rhywiol.

**Sut gallem ni gynyddu’r effeithiau cadarnhaol neu leihau’r effeithiau negyddol?**

Rhowch sylw yn y lle gwag isod:

|  |
| --- |
|  |

# Sut byddwn yn defnyddio eich safbwyntiau

Bydd unrhyw ymateb y byddwch yn ei anfon atom yn cael ei weld yn llawn gan ein staff sy’n ymdrin â’r materion yn yr ymgynghoriad hwn. Gallai aelodau staff eraill eu gweld hefyd i’n helpu i gynllunio ymgynghoriadau yn y dyfodol.

Byddwn yn cyhoeddi crynodeb o’r ymatebion i’r ddogfen hon. Efallai y byddwn yn cyhoeddi’r ymatebion yn llawn hefyd. Fel arfer, bydd enw a chyfeiriad yr unigolyn neu’r sefydliad a anfonodd yr ymateb yn cael eu cyhoeddi gyda’r ymateb. Mae hyn yn helpu i ddangos y cynhaliwyd yr ymgynghoriad yn briodol. Os nad ydych am i’ch enw neu’ch cyfeiriad gael ei gyhoeddi, rhowch wybod i ni’n ysgrifenedig pan fyddwch yn anfon eich ymateb. Yna, byddwn yn eu cuddio.

Mae’n bosibl y bydd enwau neu gyfeiriadau rydym yn eu cuddio yn dal yn cael cyhoeddi ddiweddarach, ond nid ydym yn credu y byddai hynny’n digwydd yn aml iawn. Mae Deddf Rhyddid Gwybodaeth 2000 a Rheoliadau Gwybodaeth Amgylcheddol 2004 yn caniatáu’r cyhoedd i ofyn am gael gweld gwybodaeth sy’n cael ei chadw gan nifer o gyrff cyhoeddus, gan gynnwys Gofal Cymdeithasol Cymru. Mae hyn yn cynnwys gwybodaeth nad yw wedi’i chyhoeddi.

Mae’r gyfraith hefyd yn caniatáu i ni gadw gwybodaeth yn ôl mewn rhai amgylchiadau. Os bydd unrhyw un yn gofyn am gael gweld gwybodaeth a gadwyd yn ôl gennym, bydd angen i ni benderfynu a fyddwn yn ei chyhoeddi ai peidio. Os bydd rhywun wedi gofyn i ni beidio â chyhoeddi ei enw a chyfeiriad, mae hynny’n ffaith bwysig y byddem yn ei hystyried. Weithiau, gallai fod rhesymau pwysig pam y byddai’n rhaid i ni ddatgelu enw a chyfeiriad rhywun, hyd yn oed os bydd wedi gofyn i ni beidio â’u cyhoeddi. Byddem yn cysylltu â’r unigolyn hwnnw ac yn ceisio ei farn cyn penderfynu datgelu’r wybodaeth.



# Manylion cyswllt

**Gofal Cymdeithasol Cymru**

South Gate House

Wood Street

Caerdydd

CF10 1EW

Ffôn: 0300 3033 444

Minicom: 029 2078 0680

E-bost: [gwybodaeth@gofalcymdeithasol.cymru](mailto:gwybodaeth@gofalcymdeithasol.cymru)

Twitter: @GofCymdeithasol

© 2022 Gofal Cymdeithasol Cymru

Cedwir pob hawl. Ni cheir atgynhyrchu unrhyw ran o’r cyhoeddiad hwn, ei gadw mewn system adferadwy na’i drosglwyddo mewn unrhyw fodd na thrwy unrhyw gyfrwng heb ganiatâd ysgrifenedig gan Gofal Cymdeithasol Cymru ymlaen llaw. Dylai ymholiadau am atgynhyrchu y tu hwnt i’r hyn a ganiateir yn benodol gan y gyfraith gael eu hanfon at Brif Weithredwr Gofal Cymdeithasol Cymru yn y cyfeiriad a roddir uchod.

**Fformatiau eraill:** Mae’r ddogfen hon ar gael mewn testun bras, Braille ac ieithoedd eraill, yn ôl y gofyn. Gallwch ofyn am y rhain gan ddefnyddio’r manylion cyswllt uchod. Mae’r ddogfen hon ar gael yn Saesneg hefyd.